text: Væltede med 20 tons svinefoder
  30 maj 2013 kl. 13.22
  En lastbil med 20 tons svinefoder væltede på motorvejen ved Danmarks Transport Center, fordi et hjul punkterede. Lastbilen blokerede nødsporet, men alligevel opstod der lange køer.
  Uheldet skete ved 13-tiden. Lastbilen var på vej mod nord ad motorvejen. Ved DTC lige nord for Vejle, punkterede et hjul, og lastbilen kom i slyng.
  Der skete ingen personskade ved uheldet.
  Ved 21-tiden begyndte Falck at rejse lastbil-anhængeren op. En enkelt vognbane på motorvejen er spærret, mens det foregår.
  Politiet forventer at bjærgningen tager resten af aftenen.
  